Ο **Ανδρέας Ανδρεόπουλος** (Αθήνα, 29 Αυγούστου 1964) είναι Έλληνας ηθοποιός.

Βιογραφικό
----------

Γεννήθηκε στις 29 Αυγούστου του 1964 στην Αθήνα. Αποφοίτησε από τη Δραματική Σχολή του Εθνικού Θεάτρου το 1986 ξεκινώντας την πορεία του ως ηθοποιός. Έκανε την πρώτη του τηλεοπτική εμφάνιση το 1985 στη σειρά «Μικρές αγγελίες» στην ΕΡΤ2. Ακολούθησε η συμμετοχή του στη σειρά «Μικροί μεγάλοι», το ντεμπούτο του στον κινηματογράφο στην ταινία «Θηριοτροφείο αρρένων εναντίον θηλέων» και πρωταγωνιστικοί ρόλοι σε τέσσερις βιντεοταινίες. Το 1990, έπαιξε σε ένα επεισόδιο της σειράς «Οι τρεις Χάριτες» ενώ πρωταγωνίστησε στην σατιρική σειρά «Ο πρωτότοκος». Τη σεζόν 1991-1992 είχε πρωταγωνιστικούς ρόλους στις δραματικές σειρές «Ο πύργος των Μοσκώφ» και «Ο επισκέπτης της ομίχλης» και «Στον αστερισμό της γραβάτας» Έγινε αρκετά γνωστός στο ευρύ κοινό από το ρόλο του Τίμου Δράκου στην καθημερινή σειρά του Νίκου Φώσκολου «Η Λάμψη». Εντάχθηκε στο πρωταγωνιστικό καστ της σειράς το 1992 στις αρχές του δεύτερου κύκλου μετά την αποχώρηση του ηθοποιού Τάκη Ανούση που ερμήνευε το ρόλο του μικρού γιου του Γιάγκου Δράκου στον πρώτο κύκλο της σειράς. Αποχώρησε από τη «Λάμψη» το 1996 στο τέλος του πέμπτου κύκλου μετά από μία διαφωνία με τον σκηνοθέτη σχετικά με τη σεναριακή εξέλιξη του ρόλου. Ακολούθησε ο ρόλος του Πέτρου στην κοινωνική σειρά «Απιστίες» σε σκηνοθεσία Γιάννη Δαλιανίδη.*Τη σεζόν 1998 σειρά «Το φύλλο, το πηγάδι. το αγγέλιασμα »* Το 2001 έλαβε μέρος στην κωμική σειρά «Το μπέρδεμα». Τον Νοέμβριο του 2003, επέστρεψε στην «Λάμψη» επτά χρόνια μετά την αποχώρησή του και πάλι στο ρόλο του Τίμου Δράκου, αυτή τη φορά αντικαθιστώντας τον ηθοποιό Βαγγέλη Ρόκκο, όπου παρέμεινε μέχρι το τέλος της σειράς το 2005. Μετά από τηλεοπτική αποχή πολλών χρόνων επέστρεψε το 2019-2021 με το ρόλο του Νικηφόρου Καλλέργη στην καθημερινή σειρά «8 Λέξεις» στον ΣΚΑΪ. *Τη σεζόν 2023 σειρά «Έρωτας φυγάς» στο OPEN*

Κινηματογράφος
--------------

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 1985 | *Θηριοτροφείο αρρένων εναντίον θηλέων* | Μάκης |
| *Μανία* | αστυνομικός |
| 1986 | *Το κορίτσι της Μάνης* | μαθητής |
| 1988 | *Out of the Shadows* | Τάκης |
| 1990 | *Μοίρα* |  |
| 2007 | *Λεωφόρος που σκοτώνονται οι γάτες* |  |
| 2013 | *Ο χειμώνας* | πάτερ Χρυσόστομος |

Παραπομπές
----------

1. ↑  «Ανδρέας Ανδρεόπουλος: Ο τηλεοπτικός γιος του Γιάγκου Δράκου 28 χρόνια μετά». 2019-04-11. Αρχειοθετήθηκε από το πρωτότυπο στις 2019-11-17.. Ανακτήθηκε στις 2019-04-11.
2. ↑  «Η Λάμψη: Τα τηλεοπτικά παιδιά του Γιάγκου Δράκου». 2018-08-8.. Ανακτήθηκε στις 2018-08-8.
3. ↑  «Ο Τίμος Δράκος της «Λάμψης» αποκαλύπτει για πρώτη φορά τον λόγο που τον έκανε να αποχωρήσει από τη σειρά 29 χρόνια πριν». 2019-05-22. Αρχειοθετήθηκε από το πρωτότυπο στις 2019-11-17.. Ανακτήθηκε στις 2019-05-22.
4. ↑  «Ανδρέας Ανδρεόπουλος: Ο ηθοποιός θα πρωταγωνιστήσει στη νέα σειρά του Ανδρέα Γεωργίου «8 λέξεις»». 2019-05-12.. Ανακτήθηκε στις 2019-05-12.
5. ↑  «Ο Ανδρέας Ανδρεόπουλος μπαίνει στη σειρά «Έρωτας φυγάς»». 17 Αυγούστου 2023. Ανακτήθηκε στις 13 Οκτωβρίου 2023.
6. ↑  S, Cityportal Team (4 Σεπτεμβρίου 2017). «Θα κάτσω σπίτι – Δευτέρα το σημερινό απολαυστικό πρόγραμμα! | Cityportal.gr». *Cityportal.gr | Θεσσαλονίκη σήμερα, τώρα | Εκδηλώσεις, Νέα | Guide*. Ανακτήθηκε στις 28 Φεβρουαρίου 2023.
7. ↑  «Το Κορίτσι Της Μάνης (1986) - HellenicFilms». *www.hellenicfilms.gr*. Αρχειοθετήθηκε από το πρωτότυπο στις 28 Φεβρουαρίου 2023. Ανακτήθηκε στις 28 Φεβρουαρίου 2023.